
อวานี โฮเทลส์ ชวนพาเพื่อนสี่ขาเที่ยวฟรีตลอดสัปดาห์ ต้อนรับ ‘วันสุนัขสากล’

กรุงเทพฯ ประเทศไทย, 19 สิงหาคม 2569: อวานี โฮเทลส์ แอนด์ รีสอร์ทส์ (Avani Hotels & Resorts) ต้อนรับเทศกาลวันสุนัขสากล (International Dog Day) ซึ่งตรงกับวันที่ 26 สิงหาคมของทุกปี ด้วยการชวนทุกครอบครัวออกเดินทางท่องเที่ยวพร้อมหน้า โดยมอบข้อเสนอสุดพิเศษ ยกเว้นค่าธรรมเนียมสำหรับสุนัขตัวแรกเข้าพักฟรี* สำหรับการเข้าพักระหว่างวันที่ 23 – 30 สิงหาคม 2569 ณ โรงแรมและรีสอร์ทในเครืออวานีที่ร่วมรายการ ทั้งในประเทศไทย ลาว และเนเธอร์แลนด์ ครอบคลุมทั้งจุดหมายปลายทางริมชายหาด เมืองมรดกโลก และเมืองใหญ่อันเต็มไปด้วยสีสัน พร้อมสิ่งอำนวยความสะดวก ขนม และเมนูสุดพิเศษสำหรับสัตว์เลี้ยง เพื่อให้ทุกสมาชิกในครอบครัวได้ใช้เวลาพักผ่อนร่วมกันอย่างสมบูรณ์แบบ
พักผ่อนริมทะเล เติมเต็มความสุขให้สมาชิกทุกคน | หัวหิน ประเทศไทย
เพียงไม่กี่ชั่วโมงจากกรุงเทพฯ อวานี พลัส หัวหิน รีสอร์ท (Avani+ Hua Hin Resort) พร้อมต้อนรับเหล่าเพื่อนสี่ขาด้วยพื้นที่สีเขียวอันกว้างขวางและชายทะเลอันเงียบสงบ ด้วย Doggie Getaway และ Bark & Breakfast มอบประสบการณ์เข้าพักในพูลวิลล่าและห้องพักฝั่งสวนที่เชื่อมต่อโดยตรงกับสวนขนาดใหญ่ของรีสอร์ท มาพร้อมตัวเลือกเมนูอาหารสุนัข อุปกรณ์การพักผ่อน เส้นทางเดินเล่น และพื้นที่กิจกรรมกลางแจ้ง นอกเหนือจากนี้สุนัขที่เข้าพักในช่วงแคมเปญ ยังได้รับการต้อนรับด้วย Pawcarons ขนมมาการองสำหรับสุนัข 6 รสชาติจากแบรนด์ Kairos and Friends ให้ได้เริ่มต้นทริปด้วยความอร่อยและพร้อมสำหรับการพักผ่อนอย่างเต็มที่  
ดื่มด่ำศิลปะและการเดินเล่นริมคลอง | อัมสเตอร์ดัม ประเทศเนเธอร์แลนด์
เปิดประสบการณ์ท่องเที่ยวเชิงวัฒนธรรม ณ อวานี มิวเซียม ควอเตอร์ อัมสเตอร์ดัม (Avani Museum Quarter Amsterdam) โรงแรมที่ตั้งอยู่ใกล้จุดเช็กอินระดับโลกทั้ง พิพิธภัณฑ์แห่งชาติอัมสเตอร์ดัม (Rijksmuseum) พิพิธภัณฑ์แวนโกะห์ (Van Gogh Museum) และจัตุรัสพิพิธภัณฑ์ (Museumplein) เดินทางสะดวกด้วยเส้นทางเดินเท้าที่เชื่อมต่อพื้นที่สีเขียวและคลองอันเป็นเอกลักษณ์ของเมือง โดยหลังกลับจากการเดินเล่นสำรวจเมืองแล้ว เจ้าของและสุนัขคู่ใจสามารถกลับมาผ่อนคลายในบรรยากาศสบายๆ ได้ที่ The Pantry คาเฟ่ของโรงแรมที่เปิดให้บริการตลอดวัน หรือจะเลือกรับลมที่ลานระเบียงกลางแจ้ง เติมเต็มวันพักผ่อนที่เปี่ยมด้วยแรงบันดาลใจและความคิดสร้างสรรค์
ซึมซับมนต์เสน่ห์เมืองมรดกโลกริมแม่น้ำโขง | หลวงพระบาง ประเทศลาว
สัมผัสการพักผ่อนสไตล์สโลว์ไลฟ์ ณ โรงแรมอวานี พลัส หลวงพระบาง (Avani+ Luang Prabang Hotel) ตั้งอยู่ใจกลางอดีตเมืองหลวงของลาวซึ่งได้รับการขึ้นทะเบียนเป็นเมืองมรดกโลกโดยองค์การยูเนสโก (UNESCO) พร้อมมอบการต้อนเหล่าเพื่อนสี่ขาด้วยแพ็กเกจ Luang Prabang Paw-Radise กับการเข้าพักในห้องดีลักซ์ชั้นล่างที่เชื่อมต่อกับลานสวนกลางแจ้งให้สุนัขได้มีพื้นที่วิ่งเล่นส่วนตัว พร้อมจัดเตรียมสิ่งอำนวยความสะดวกครบครัน ทั้งเตียงนอน ชามอาหาร และขนมแสนอร่อย รวมถึงมื้อค่ำสไตล์ลาวสุดพิเศษสำหรับ 2 ท่าน นอกจากนี้ ทุกครอบครัวยังสามารถเพลิดเพลินกับการพาน้องหมาเดินชมสถาปัตยกรรมคลาสสิกบนถนนสายประวัติศาสตร์ รับลมชมวิวริมแม่น้ำโขง และปิดท้ายวันด้วยการรับประทานอาหารในบรรยากาศอันอบอุ่นภายในโรงแรม
วันพักผ่อนริมทะเลสำหรับทั้งครอบครัว | เขาหลัก ประเทศไทย
เนรมิตวันหยุดริมทะเลอันดามันให้เป็นความทรงจำแสนพิเศษที่ อวานี พลัส เขาหลัก รีสอร์ท (Avani+ Khao Lak Resort) กับห้องพักประเภท Two-Bedroom Family Suites และ Pool Suites ที่พร้อมต้อนรับสมาชิกสี่ขาด้วยขนม ชามอาหาร น้ำดื่ม ของเล่นสำหรับสุนัข และพื้นที่สีเขียวกลางแจ้งขนาดใหญ่สำหรับปลดปล่อยพลัง ขณะที่สมาชิกในครอบครัวสามารถสนุกสนานกับกิจกรรมภายในรีสอร์ทมากมาย ตั้งแต่สระว่ายน้ำขนาดใหญ่ถึง 4 สระ หน้าผาจำลองทั้งแบบอินดอร์และเอาท์ดอร์ โซนลานสเก็ต ตลอดจนการพักผ่อนริมชายหาดอันดามันอันสาว
ทริปพักผ่อนกลางเมือง พร้อมพื้นที่วิ่งเล่นจุใจ | ขอนแก่น ประเทศไทย
ตอบโจทย์การเดินทางสู่ภาคอีสานกับ อวานี ขอนแก่น โฮเทล แอนด์ คอนเวนชั่น เซ็นเตอร์ (Avani Khon Kaen Hotel & Convention Centre) ด้วยห้องพักแบบดีลักซ์และห้องสวีทที่จัดเตรียมเตียงนอน ชามอาหาร ขนมพรีเมียม และพื้นที่สวนกลางแจ้งสำหรับเดินเล่นไว้คอยต้อนรับเหล่าแก๊งค์สี่ขา โดยระหว่างวันสามารถพาสุนัขไปเดินเล่นรับลมรอบบึงแก่นนคร สวนสาธารณะขนาดใหญ่ใจกลางเมือง ก่อนกลับมาเพลิดเพลินกับมินิสวนน้ำภายในโรงแรม หรือผ่อนคลายในบรรยากาศสบายๆ ณ สวนกลางแจ้งของ London Inn ร้านอาหารสไตล์ผับอังกฤษของโรงแรม ที่พร้อมเสิร์ฟอาหารตะวันตกหลากหลายเมนู เครื่องดื่มรสสดชื่น และดนตรีสดขับกล่อมตลอดทั้งคืน

*ข้อเสนอนี้สำหรับการเข้าพัก ณ โรงแรมอวานีที่ร่วมแคมเปญ ระหว่างวันที่ 23 – 30 สิงหาคม 2569 โดยมอบสิทธิ์สุนัขเข้าพักฟรี 1 ตัว ต่อการจอง 1 รายการ สำหรับสุนัขตัวถัดไปขึ้นอยู่กับจำนวนห้องว่าง นโยบายของแต่ละโรงแรม และอาจมีค่าธรรมเนียมเพิ่มเติม ทั้งนี้เป็นไปตามข้อกำหนดและเงื่อนไขที่โรงแรมกำหนด

สอบถามข้อมูลเพิ่มเติมหรือสำรองห้องพักได้ที่ avanihotels.com โทร. +66 2 365 9110 หรืออีเมล reserveavani@avanihotels.com


- จบ -

ข้อมูลสำหรับบรรณาธิการ
เกี่ยวกับ อวานี โฮเทลส์ แอนด์ รีสอร์ทส์ (Avani Hotels & Resorts) 
แบรนด์โรงแรมอวานี ออกแบบมาเพื่อตอบโจทย์นักเดินทางยุคปัจจุบัน นำเสนอห้องพักดีไซน์ทันสมัย พื้นที่ส่วนกลางสำหรับการสังสรรค์เพื่อการเชื่อมต่อถึงกัน รวมถึงประสบการณ์การรับประทานอาหารภายในโรงแรมและแบบนำกลับ (on-the-go) ที่ต่างได้แรงบันดาลใจจากท้องถิ่น ความสมดุลคือหัวใจของทุกสิ่งที่อวานีทำ เพื่อมอบการผสมผสานที่พอดีระหว่างการบริการ ความสนุกสนาน และความเป็นส่วนตัวให้กับแขกผู้ใช้บริการ แบรนด์อวานีได้เปิดตัวในปี 2011 และในปัจจุบันมีโรงแรมในเครือกว่า 40 แห่งใน 5 ทวีป ครอบคลุมทั้งโรงแรมในเมือง รีสอร์ท และที่พักท่ามกลางธรรมชาติ โดยมุ่งเน้นการออกแบบอย่างชาญฉลาด การบริการที่มีชีวิตชีวา และความคุ้มค่า
อวานีเป็นส่วนหนึ่งของกลุ่มโรงแรม ไมเนอร์ โฮเทลส์ (Minor Hotels) และเป็นสมาชิกของโปรแกรมสะสมคะแนน Minor DISCOVERY ซึ่งเป็นส่วนหนึ่งของ GHA DISCOVERY
ดูข้อมูลเพิ่มเติมได้ที่ avanihotels.com และติดตามอวานีได้ทาง Facebook, Instagram, TikTok, X และ YouTube 

เกี่ยวกับ ไมเนอร์ โฮเทลส์ (Minor Hotels)
ไมเนอร์ โฮเทลส์ เป็นบริษัทผู้นำระดับโลกด้านธุรกิจการบริการ โดย ณ ปัจจุบันมีโรงแรม รีสอร์ท และเรสซิเดนซ์ในเครือจำนวนมากกว่า 640 แห่งใน 66 ประเทศ ผ่านแบรนด์โรงแรมที่หลากหลาย อาทิ อนันตรา (Anantara) เอเลวาน่า คอลเลคชั่น (Elewana Collection) เดอะ โวลสลีย์ โฮเทลส์ (The Wolseley Hotels) ทิโวลี (Tivoli) ไมเนอร์รีเซิร์ฟ คอลเลคชั่น (Minor Reserve Collection) เอ็นเอช (NH) เอ็นเอช คอลเลคชั่น (NH Collection) นาว (Nhow) อวานี (Avani) คอล์แบร์ คอลเลคชั่น (Colbert Collection) โอ๊คส์ (Oaks) และ ไอสเตย์ (iStay) รวมถึงธุรกิจอื่น ๆ ที่หลากหลาย ไม่ว่าจะเป็นร้านอาหารและบาร์ กิจกรรมการท่องเที่ยว และแบรนด์ด้านสปาและเวลเนสระดับโลก ด้วยประสบการณ์ยาวนานกว่า 40 ปี ไมเนอร์ โฮเทลส์ มุ่งมั่นเสริมสร้างแบรนด์ให้แข็งแกร่ง สร้างพันธมิตรที่ยั่งยืน และขับเคลื่อนความสำเร็จทางธุรกิจ ด้วยการให้ความสำคัญกับสิ่งที่มีความหมายที่สุดสำหรับแขก ทีมงาน และพันธมิตรทางธุรกิจ
ไมเนอร์ โฮเทลส์ เป็นสมาชิกของ Global Hotel Alliance (GHA) ซึ่งเป็นพันธมิตรแบรนด์โรงแรมอิสระที่ใหญ่ที่สุดในโลก และมีโปรแกรมสะสมคะแนน Minor Discovery ซึ่งเป็นส่วนหนึ่งของ GHA DISCOVERY อีกด้วย
ดูรายละเอียดเพิ่มเติมได้ที่ minorhotels.com และติดตาม ไมเนอร์ โฮเทลส์ ได้ทาง Facebook, Instagram, LinkedIn, TikTok และ YouTube

สอบถามข้อมูลเพิ่มเติมได้ที่ฝ่ายประชาสัมพันธ์:  
ณัฐพร วานิช (ผู้จัดการอาวุโสฝ่ายประชาสัมพันธ์)  
อีเมล nutthaporn_va@minor.com 

